
Tisztelt Képviselő-testület!

I. Előzmények:

A Képviselő-testület 146/2021.(VII.08.) KT-határozata alapján lefolytatott közbeszerzési eljárás eredményeképpen Fót Város Önkormányzata, a Fóti Gazdasági Ellátó Szervezet és a Fóti Közszolgáltató Közhasznú Nonprofit Kft. Földgázellátási szerződéseket kötött az E.ON Energiamegoldások Kft.-vel, amely határozott időtartamú szerződések 2022. október hónap 1. napjával megszűnnek.
A Képviselő-testület által meghozott 91/2022.(V.26.) KT-határozata alapján lefolytatott nyílt gázenergia közbeszerzési eljárásban az ajánlattételi határidőig ajánlat nem érkezett be. Ennek tükrében a közbeszerzési eljárás eredménytelen lett.

II. A döntéshez szükséges információk, tájékoztatások:

Az energiapiacon tapasztalható kiszámíthatatlan mértékű áremelkedés miatt jelentős megtakarítás érhető el az egyetemes szolgáltatóhoz való visszatérés eredményeképpen.
Az eljárás előkészítésekor a Hivatal megkereste a Dr. Sándor Ügyvédi Irodát, hogy a jelenleg hatályos szerződésekben lévő fogyasztási helyek közül a következő gázévben melyik maradjon a versenypiaci szerződésben, mely fogyasztási helyek kerülhetnek vissza az egyetemes szolgáltatóhoz. Az egy ingatlanon egy felhasználóhoz tartozó gázmérők névleges teljesítménye összeadódik, amennyiben nem haladja meg a 20 m3/h kapacitást, visszavihető egyetemes szolgáltatásba. Így 8 darab gázmérő (6 darab 6 m3/h és 2 darab 10 m3/h teljesítményű) kerülhet vissza az egyetemes szolgáltatóhoz, a szerződéseket 2022. október 1. napjával meg kell kötni.

A Fóti Boglárka Bölcsődét és Központi konyhát részben ellátó jelenlegi 65 m3/h névleges teljesítményű gázóra szétválasztása tárgyában a Fóti Közszolgáltató Közhasznú Nonprofit Kft. helyszíni egyeztetést hívott össze 2022. május 2-ára. Az egyeztetésen rögzítésre került, hogy a Kft. megrendeli a 65 m3/h teljesítményű gázóra áttervezését 2 db 10 m3/h teljesítményű gázórára, melyek biztosítani tudják a bölcsőde és a konyha gázellátását. A tervezés után a gázmérők felszerelésére 2022. augusztus 23. napján sor került.
Fentiek alapján a fogyasztási helyeket tartalmazó táblázatban, mely jelen előterjesztés 1. számú melléklete, már a 2 db 10 m3/h teljesítményű gázórát szerepeltetjük.

A Dr. Sándor Ügyvédi Iroda a beszerzés mennyiségét és becsült értékét az előző év fogyasztási adatai alapján határozta meg (1.sz. melléklet) és elkészítette a közbeszerzési eljárás dokumentációit. Az alkalmazandó eljárásrendet illetően a Kbt. 112. § (1) bekezdés b) pontja szerinti hirdetménnyel induló nemzeti nyílt közbeszerzési eljárás lefolytatására a törvény lehetőséget adott.Azonban a lefolytatott - 2022. 08. 12-i ajánlattételi határidővel rendelkező - eljárásban ajánlatot nem nyújtottak be, ilyen módon az eljárás - tekintettel a Kbt. 75. § (1) bekezdés a) pontjára - eredménytelenül zárult le. Az Önkormányzat szerződései 2022. szeptember 30-án lejárnak, a sikeres kereskedőváltási folyamat lebonyolíthatósága érdekében legkésőbb 2022. szeptember 10. napjáig eredményt kell hirdetni, és ezt követően legkésőbb szeptember 20. napjáig kereskedelmi szerződést kell kötni. A szoros eljárási határidőkre való tekintettel - a folyamatos gázenergia-ellátás biztosítása érdekében - kiemelten fontos lenne soron kívül az ismételt eljárást haladéktalanul újra megindítani gyorsított nyílt eljárás formájában.





A beszerzés tárgya: 

Földgáz energia szállítása az ajánlatkérő részére 2022.10.01. 06.00 CET - 2023.10.01. 06.00 CET időszakra vonatkozóan, teljes ellátás alapú, földgázellátási szerződés keretében összesen 75.000 m3-33 % mennyiségű földgáz energia beszerzése céljából. 

A beszerzés mennyisége:75.000 m3/12 hónap – 33 % gázenergia vétele.

Ajánlatok értékelési szempontja: Kbt. 76. § (2) bekezdés a) pontja alapján: legalacsonyabb ár.

A teljesítés helyei: 

	Fót Város Önkormányzata
	Szent Benedek u. 15.

	Fóti Boglárka Bölcsőde
	Bölcsőde u. 1.

	Fóti Központi konyha
	Szent Benedek u. 9-11.




Számlafizető felek: 
Fót Város Önkormányzata: Szent Benedek u. 15. 
Fóti Gazdasági Ellátó Szervezet:Bölcsőde u. 1., Szent Benedek u. 9-11.

A földgáz beszerzés 2022. évi pénzügyi fedezete az Önkormányzat 2022. évi költségvetés dologi kiadások gázbeszerzés kiadási előirányzat soron rendelkezésre áll, a 2023. évi fedezet 2023. évi költségvetésbe történő beépítéséről gondoskodni kell.

A fentiek alapján a következő határozati javaslatot terjesztem a Tisztelt Képviselő-testület elé.

[bookmark: _Hlk20984187]III. Határozati javaslat:

…/2022.(VIII.30.) KT-határozat

1./ Fót Város Önkormányzat Képviselő-testülete a „Gázenergia beszerzés Fót Város Önkormányzata részére 2022-2023” tárgyában uniós, - a Kbt. 81. § (10) bekezdése szerinti - gyorsított nyílt közbeszerzési eljárást megindítja és felkéri a Dr. Sándor Ügyvédi Irodát, hogy a közbeszerzési eljárást soron kívül folytassa le.

2./ Fót Város ÖnkormányzatKépviselő-testülete felkéri a Polgármestert, hogy a „Gázenergia beszerzés Fót Város Önkormányzata részére 2022-2023” tárgyában indított közbeszerzési eljárás nyertesének személyére vonatkozó döntést hozza meg. Az ajánlatok értékelésének szempontja a Kbt. 76. § (2) bekezdés a) pontja alapján a legalacsonyabb ár.

3./Fót Város Önkormányzat Képviselő-testülete felkéri a Polgármestert és a Fóti Gazdasági Ellátó Szervezet igazgatóját, hogy a „Gázenergia beszerzés Fót Város Önkormányzata részére 2022-2023.” tárgyában lefolytatott közbeszerzési eljárás eredményessége esetén a Földgázellátási szerződéseket írják alá az eljárás nyertesével.

4./ Fót Város Önkormányzat Képviselő-testülete felkéri a Polgármestert, hogy gondoskodjon a beszerzés 2023. évi fedezetének az Önkormányzat 2023. évi költségvetésébe történő beépítéséről.

Felelős: polgármester
Határidő:1./ pont: megindítás 2022. augusztus 30.; 2./ pont: 2022. szeptember 10.; 3./ pont: 2022. szeptember 20.; 4./ pont: 2023. évi költségvetés tervezésekor

Jogszabályi hivatkozás:
· A közbeszerzésekről szóló 2015. évi CXLIII. törvény
· A földgázellátásról szóló 2008. évi XL. törvény 3. § 36. pontja (gázév)
· Fót Város Önkormányzat Képviselő-testületének 14/2020.(IX.28.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról 57. § (minősített többség)

Az előterjesztés mellékletei:
1. sz. melléklet: Fogyasztási helyek, mennyiségek
1

